
CONTRACT DE BURSĂ PRIVATĂ
Nr. /________



I. Părțile contractante

1. Finanțatorul bursei
Societatea ____________________________, cu sediul în ____________________________, înregistrată la Oficiul Registrului Comerțului sub nr. ____________, CUI ____________, reprezentată legal prin ____________________________, în calitate de ____________________________, denumită în continuare „Finanțator”,

și

2. Beneficiarul bursei
Domnul/Doamna ____________________________, domiciliat(ă) în ____________________________, CNP ____________________, student(ă) în cadrul ____________________________, Facultatea ____________________________, anul ______ de studii, denumit(ă) în continuare „Beneficiar”,

au convenit încheierea prezentului Contract de bursă privată, în conformitate cu prevederile Legii nr. 376/2004 privind bursele private.

II. Obiectul contractului
Art. 1
Finanțatorul acordă Beneficiarului o bursă privată cu caracter social și educațional, în scopul sprijinirii continuării studiilor universitare ale acestuia, ca urmare a decesului părintelui său, fost salariat al societății. 
Beneficiarul bursei private are obligaţia să prezinte contractul, în vederea avizării, la instituţia sau la unitatea de învăţământ în care studiază, care va specifica nivelul şi forma de învăţământ urmate, precizând durata normală a studiilor, precum şi anul de studiu în care se află beneficiarul bursei.
Instituţia sau unitatea de învăţământ are obligaţia de a prezenta, semestrial sau trimestrial, informaţii privind situaţia şcolară a beneficiarului bursei, la cererea Finanțatorului.

III. Durata contractului
Art. 2
Prezentul contract se încheie pe perioadă determinată, respectiv de la data de ____________ până la data de ____________.
Art. 3
Contractul poate fi prelungit prin act adițional, cu acordul părților și pe baza documentelor justificative privind continuarea studiilor.

IV. Valoarea și modalitatea de acordare a bursei
Art. 4
Cuantumul bursei este de ____________ lei/lună/.
Art. 5
Bursa se acordă lunar, prin virament bancar în contul Beneficiarului:
IBAN: ____________________________
Banca: ____________________________
Art. 6
Plata bursei se efectuează până la data de ______ a fiecărei luni.

V. Obligațiile Beneficiarului
Art. 7
Beneficiarul se obligă:
a) să urmeze cursurile instituției de învățământ la care este înscris;
b) să prezinte, la solicitarea Finanțatorului, documente care atestă calitatea de student;
c) să comunice orice modificare privind statutul său universitar;
d) să utilizeze bursa în scop educațional și pentru susținerea studiilor.

VI. Obligațiile Finanțatorului
Art. 8
Finanțatorul se obligă să achite bursa în condițiile și termenele prevăzute în prezentul contract.
Pe perioada acordării bursei private se interzice beneficiarului să lucreze pentru cel care acordă bursa sau pentru altă persoană juridică ori fizică desemnată de acesta.

VII. Suspendarea sau încetarea contractului
Art. 9
Finanțatorul poate suspenda sau înceta acordarea bursei în următoarele situații:
a) pierderea calității de student;
b) prezentarea unor documente neconforme cu realitatea;
c) imposibilitatea continuării finanțării;
d) acordul părților.
Art. 10
Încetarea contractului nu produce efecte retroactive asupra sumelor deja acordate legal.

VIII. Prelucrarea datelor cu caracter personal
Art. 11
Părțile declară că vor respecta dispozițiile legale privind protecția datelor cu caracter personal, inclusiv Regulamentul (UE) 2016/679 (GDPR).

IX. Dispoziții finale
Art. 12
Prezentul contract reprezintă voința părților și poate fi modificat numai prin act adițional semnat de ambele părți.
Părțile înțeleg că tratamentul fiscal al bursei se aplică potrivit legislației fiscale în vigoare.
Art. 13
Orice litigiu decurgând din executarea prezentului contract va fi soluționat pe cale amiabilă, iar în caz de imposibilitate, de către instanțele competente.

Prezentul contract a fost încheiat astăzi, ____________, în două exemplare originale, câte unul pentru fiecare parte.

FINANȚATOR 							BENEFICIAR
Societatea: 								Nume și prenume: 
Reprezentant legal:  						Semnătură
Semnătură și ștampilă
